**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL LEIDIMO ATLIKTI NEKILNOJAMOJO TURTO KRETINGOS G. 38, KLAIPĖDOJE, KAPITALINIO REMONTO DARBUS“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama suteikti leidimą viešajai įstaigai „Vakarų tenisas“ atlikti pagal nuomos sutartį valdomo Klaipėdos miesto savivaldybei priklausančio dalies inžinerinio statinio – dviračių treko Kretingos g. 38, Klaipėdoje, kapitalinio remonto darbų užsakovo funkcijas.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso inžinerinis statinys – dviračių trekas Kretingos g. 38, Klaipėdoje (unikalus Nr. 2198-0001-5051, plotas 9970 kv. metro), kurį patikėjimo teise valdo savivaldybės biudžetinė įstaiga Klaipėdos miesto sporto centras (toliau Sporto centras).

Klaipėdos miesto savivaldybės tarybos 2012 m. spalio 23 d. sprendimu Nr. T2-265 dalis nurodyto dviračių treko įtraukta į Klaipėdos miesto savivaldybės nuomojamo turto sąrašą. Sporto centras viešo nuomos konkurso būdu išnuomojo dalį dviračių treko VšĮ „Vakarų tenisas“.

Sporto centras kreipėsi į Klaipėdos miesto savivaldybės administraciją dėl Savivaldybės tarybos sprendimo rengimo, kuriuo VšĮ „Vakarų tenisas“ būtų leista savo lėšomis atlikti išsinuomoto turto kapitalinio remonto darbus įrengiant lauko teniso aikštyną.

Vadovaujantis Klaipėdos miesto savivaldybės materialiojo turto nuomos tvarkos aprašo 15.3 punktu, Savivaldybės taryba leidžia atlikti išnuomoto nekilnojamojo turto kapitalinio remonto darbus.

**3. Kokių rezultatų laukiama.**

VšĮ „Vakarų tenisas“ atliks dalies dviračių treko Kretingos g. 38, Klaipėdoje, kapitalinio remonto darbus ir įrengs lauko teniso aikštyną.

**4. Sprendimo projekto rengimo metu gauti specialistų vertinimai.**

Klaipėdos miesto sporto centro 2013-04-08 raštas Nr. S1.2-60.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos sprendimų reikalavimai.

Teikiame svarstyti šį sprendimo projektą.

Turto skyriaus vedėja Genovaitė Paulikienė